(11 พ.ย.49) นายนพดล ปัทมะ ที่ปรึกษาด้านกฎหมายของพันตำรวจโททักษิณ ชินวัตร อดีตนายกรัฐมนตรี กล่าวว่า ในวันที่ 27 พฤศจิกายนนี้ นายพานทองแท้ และนางสาวพิณทองทา ชินวัตร จะเข้าชี้แจงข้อเท็จจริงกรณีซื้อหุ้นบริษัทชินคอร์ปอเรชั่น จำกัด (มหาชน) ในราคาพาร์ 1 บาท โดยไม่เสียภาษี ซึ่งทั้ง 2 คน ยินดีให้ข้อมูลกับกรมสรรพากรอย่างเต็มที่ ซึ่งจะนำหลักฐานเอกสาร รวมถึงเอกสารให้คำแนะนำเรื่องการจ่ายภาษีจากกรมสรรพากรที่แนะนำว่าไม่ต้องจ่ายภาษีไปชี้แจงด้วย ทั้งนี้ยืนยันว่าทั้งนายพานทองแท้และนางสาวพิณทองทายินดีปฏิบัติตามคำสั่งของศาล ซึ่งคดีนี้จะอยู่ในดุลพินิจของศาลภาษี และศาลฎีกาแผนกคดีภาษี  นายนพดล กล่าวอีกว่า จนถึงขณะนี้กรมสรรพากรยังไม่ได้ประเมินภาษีจากกรณีดังกล่าว มีเพียงออกหมายเรียกให้เข้าไปชี้แจงเท่านั้น ซึ่งก็ขึ้นอยู่กับเกณฑ์ที่จะนำมาใช้ประเมินด้วยว่าต้องจ่ายภาษีหรือไม่
นายนพดล ปัทมะ นายนพดล
นายพานทองแท้ นายพานทองแท้
นายพานทองแท้ และนางสาวพิณทองทา ชินวัตร ทั้ง 2 คน
นางสาวพิณทองทา ชินวัตร นางสาวพิณทองทา